Sokkertoernooi-uitslae - My Matzikama | My Matzikama
Die naweek het daar 8 sokkerspanne deelgeneem aan die toernooi wat gereël is deur die Koekenaap Rangers FC. Die spanne wat deelgeneem het, was spanne van die Matzikama Local Football Association (MALFA) en wedstryde het op die Lutzville-sportterrein plaasgevind.
Volgens Corneels Pieters, bestuurslid van Koekenaap Rangers FC, is die wedstryde op Sondag, 24 September gespeel en die semi-finaal en finaal op Maandag, 25 September.
Die volgende spanne het in die semi-finale wedstryde gespeel:
Die uitslae van die semi-finale is as volg:
Rangers FC en Vredendal FC het die eerste semi-finaal gespeel met Rangers FC wat die wedstryd 3 – 1 gewen het.
Black Aces en Lutzville United het in die tweede semi finaal gespeel, met Black Aces wat die wedstryd 5 – 3 gewen het.
Rangers FC en Black Aces het die finaal gespeel wat goeie sokker opgelewer het.
Rangers FC het die finaal met 6 – 3 gewen.
“Die toernooi het baie goed afgeloop en die wedstryde was in goeie gees gespeel en die bestuur en lede van Koekenaap Rangers FC bedank ook alle klubs vir hul deelname en ook almal wat die toernooi ondersteun het,” sê Pieters.
Pieters voeg ook by dat Rangers op Vrydag, 29 September ŉ disko-dans aanbied met DJ Bigy Beatz wat die musiek sal verskaf. Die dans sal om 19:30 afskop in die gemeenskapsaal op Koekenaap en toegang beloop R30 per persoon.
Trawalians meet kragte teen Majestic
Eerskomende Saterdag, 20 Mei, is dit weer tyd vir Trawalians om hul rugbystewels reg te kry want die span...
Sundowner op Lutzville-gholfbaan
Die Lutzville-gholfklub het pas ’n nuwe byeenkoms aangekondig, die Sundowner, wat elke Vrydagmiddag om 15:30 plaasvind. Hierdie Sundowner is...
Vanrhynsdorp Eagles vlieg hoog
Op Saterdag, 5 Augustus, het die Vanrhynsdorp Eagles gasheer gespeel vir Attackers van Graafwater en hulle het behoorlik hoog...
Werksgeleenthede vir matrikulanteIs jou feesskoene al afgestof vir Madeliefie Makietie 2017?